**Утицај растварача, супституената и pH на спектралне помераје неких веома обојених индикатора**

Солватохромни ефекат шест индикатора, суданско нараџаста, ализарин жута Р, аурин-трикарбоксилна киселина, ализарин жута ГГ, титан жута и ериохромно црна-Т, растворених у седам растварача различите поларности је мерен на собној температури. Помераји у УВ/Вид апсорпционим спектрима су анализирани вишеструком линеарном регресионом анализом и применом Камлет-Тафтове једначине. Нађено је да детектовани солватохромизам зависи од присуства донорских и акцепторских супституената у коњугованим системима индикатора и физичких особина молекула растварача. Утицај pH на положај максимума апсорпционе траке неких индикатора са различитим супституентима на собној температури је дискутован и објашњен је механизам јонизације. Константе дисоцијације (pKa) испитиваних једињења су прецизно одређене и постојање појединачнх предоминантних јонских врста је потврђено конструисањем дијаграма расподеле у различитим опсезима pH вредности.